JohanHeinsen/ENO huggingface dataset:
Aalborgs Stifts Adresseavis, 1826-03-16
Efterretninger fra Alicante til Madrid melde at den forrige Politiske Chef (Amtmand) i Valencia, Oberst Bazan, en dygtig Soldat, den 19de Februar var landet i Spidsen for 100 Mand ved Guardamar, en liden Havn 5 Mile fra Alicante. Paa den Efterretning at de royalistiske Frivillige i overlegent Tal vare dragne mod ham og havde afskaaret ham Tilbageveien til Havet, kastede han sig, efter at have plyndret Byen og Kirken, ind i Bjergegnen. Alicantes Regering har afsendt en Batallion Fodfolk paa 200 Mand, og en Eskadron af de kongelige Garde Grenadeer til Hest er brudt op fra Ocanna, for at medvirke til deres Fordrivelse. - Efter de sidste Beretninger skal Bazan og nogle flere Officerer være fangne og deres Soldater adspredte.
Aalborgs Stifts Adresseavis, 1826-03-16
Blandinger. I Archangel, i Rusland, blev ifjor indført Varer for 791181 Rubler og udført for 6867890, hvilket giver en særdeles fordeelagtig Handels-Balance. Blandt Udførsels varerne anføres Hør for 1557680, Linfrø for 1235890 og Talg for 1022830 Rubler.
Aalborgs Stifts Adresseavis, 1826-03-16
J Bucharest har Overtroen i denne Tid travlt med at studere en Bog, betitlet "Argothangelos Spaadomme, der skal være skrevet for 300 Aar siden i det græske Sprog, og oversat og trykt i Aaret 1812 under Krigen med Rusland. J samme ere alle Keiseres Død, lige til Alexanders, nøiagtigt forudsagte, ligeledes de Franskes Tog mod Moskov, Konstantinopels Jndtagelse af Russerne 1827, og saaledes alle fremtidige Begivenheder lige til det 20de Aarhundrede.
Aalborgs Stifts Adresseavis, 1826-03-16
Provindsen Basilicata var egentlig Middelpunktet for det Jordskjælv, som den 1ste Februar ikkun blev sporet i Neapel. Det første verticale Stød blev siden bølgeformig fra N. til S. og vedvarede i over 20 Secunder. Tvende svagere Stød fulgte efter 1/2 Times Ophold imellem hver. J Tito ere 60 Huse nedstyrtede, og et langt større Antal, saavelsom Kirker, true endnu med Fald. 7 Mennesker bleve knuste under Ruinerne, og mange meere eller mindre beskadigede. J Potenza var ikke en eneste Bygning, som jo leed Skade.
Aalborgs Stifts Adresseavis, 1826-03-16
Da nylig et af Berlins store Huse maatte gjøre Opbud, speculerede Gaardskarlen en Maade ud, hvorlunde dog Noget kunde bjerges fra det almene Skibbrud. Han havde paa Sidstningen godt kunnet mærke at Huset var faldefærdigt. Da han nogle faa Dage før Stopningen havde hentet nogle Tusinde Rigsdaler fra et andet Bankørhuus, vendte han ikke hjem med Pengene. Man fandt ham bag ved den katholske Kirke, hvor han laae i en Rendesten og peb og stillede sig an, som om han var halvdød. Han udsagde, at han var bleven overfaldet af to Karle, som snørede Halsen til paa ham, toge Pengene, løb bort og lode ham ligge. Men da der aldeles ingen Spor fandtes til udvortes Vold, og da han endvidere forvikklede sig i Modsigelser, blev han sat fast og forhørt, hvorved Fiffet komfor Dagen. Han har ellers tjent Huset ærlig og tro i til Aar, og der har ofte været Summer paa 20000 Rd. og mere betroede ham.
Aalborgs Stifts Adresseavis, 1826-03-16
Den 3die December havde Englands Bank Sedler i Omløb for 17500000 Pund, ved Maanedens Udgang for25700000 og den 22de Februar for 24400000 Pund Sterling.
Aalborgs Stifts Adresseavis, 1826-03-16
Til Omkostningernes Bestridelse ved Modtagelsen af de fra Spanien underveis værende Tropper har Generalgovernøren paa Cuba gjort et Laan paa 500000 Piaster til 12 Procento.
Aalborgs Stifts Adresseavis, 1826-03-16
Ogsaa i Preussen beskjæftiger man sig i denne Tid med et lignende Lovbud, som det der er i Ventilation i Frankrig, til Jndførelse af Førstefødsels=Retten. Hensigten dermed, saavel her som i Frankrig, er at holde Jord godserne meere samlede; thi i Frankrig ere de smaa Grundeiendomme blevne overordentlig formerede ved National godsernes Salg, og i Preussen ved Udstykningen og Hoveriets Ophævelse.
Aalborgs Stifts Adresseavis, 1826-03-16
Den for sine i Amerika og England udførte Værker berømte franske Jngenieur, Hr. Brunel, (under hvis Tilsyn ogsaa Veien under Themsen udføres, skal have opfundet et nyt Slags Dampmaskiner, der staae i samme Forhold til de hidtil brugte med høit Tryk, som disse til de ældre Maskiner, de med saa overordentlig Fordeel ere traadte i Stedet for. Den i England under Navn af, "Tater=Kongen" almindelig bekjendte Absolon Smith er den 15de Februari død i sin Leir ved Tyford, efterladende sig en Enke, 13 Børn og 54 Børnebørn. Man siger, at enhver af disse arver 100 Pd. Sterl. efter ham. To Dage efter hans Død blev han af sine egne Folk begravet paa Kirkegaarden i Tyford. Man regner, at der for Øjeblikket paa Jorden tales 3064 forskellige Sprog, nemlig: 937 i Asien, 587 i Europa, 276 i Afrika og 1264 i Amerika. De anstraliske Tungemaal ere ikke regnede med.
Aalborgs Stifts Adresseavis, 1826-03-16
En Dreng tabte forleden en Pung med 9000 Fr. i Seinen, og ved at søge denne, fandt Dykkerne en Kiste med 12000 Fr. som havde ligget der siden 1784, deelte dens Jndhold mellem sig, og gav Drengen endnu noget for hans Skræk.
Aalborgs Stifts Adresseavis, 1826-03-16
Hertuginden af Berry havde nylig paa en Reise det Uheld, at Posthestene bleve løbske og Vognen væltede men lykkeligviis kom hverken Prindsessen eller hendes Hofdamer til nogen synderlig Skade. Ogsaa den nederlandske Prinds Frederiks Gemalinde er i denne Tid væltet med en Kareth i Haags Gader uden at komme til nogen Skade. Vera Cruz. Da Fortet St. Jean de Ullon, ved hvilket Vera-Cruz beherskes, er overgaaet til Mexikanerne, kan sidstnævnte Stad, som er Hovedhandelspladsen, og den eneste Havn ved den mexikanske Kyst, ikke andet end om kort Tid igjen opnaae den Vigtighed, som den forhen havde. En kort Beskrivelse over Staden troes derfor at have Jnteresse. Vera-Cruz er Hovedstaden i Provindsen, og ligger (Br. 19, 117 52.; Længde 281, 317) ved Bugten, paa en tør, Vand manglende, Flade, paa hvilken de heftige Nordvinde, som herske fra October til April, have dannet Flyvesands-Høie, af 24 til 36 Fods Høide, hvilke hvert Aar forandre Form og Stilling, og forøge den der herskende kvælende Hede end mere ved Sol straalernes Tilbagekastning, og ved den høie Temperatur som de under Sommerens Løb selv tildrage sig. Staden, har 3 Land- og 2 Hav=Porte, og er befæstet, omgivet med en Muur og 8 Bolværker; temmeligen regelmæssigen bygget, Husene selv af Madreporernes Steen=Vaaninger, hvilke man henter fra Havets Grund. Den har det hidtilværende Jntendent Pallas, 1 Sognekirke, 7 Klostere, 2 Hospitaler. Efter v. Humboldt 16000, efter Pike30000 Jndvaanere, næsten alle beskjæftigede ved Handel og Søefart. Havnen dannes af en Mole, der er anlagt langt ude i den Kanal, som den lige over for liggende Ø danner, men dog ikke frembyder andet end en usikker Rhed, har en besværlig Indgang, og giver kun smaa Fartøier fuldkommen Beskyttelse. Desuagtet er det den eneste i Bugten, og derfor concentreres her en meget levende Handel. Forhen, under Forbindelsen med Spanien, bragtes ved samme Rigets Skatte herfra til Havanna, og derfra til Europa. Europæiske Varer udspredes fra Vera-Cruz over hele Mexiko. Forhen hæftede saa store Toldafgivter og Byrder paa Handelen, at i Aaret 1805 Varer, hvis Jndkjøbspriis var 100 Fl., kom Vera Cruz til at staae, iberegnet Transportomkostningerne (20 pr. Cent), i 342 Fl. Ligeoverfor Havnen ligger paa en Ø Fæstningen St. Juan de Ullo, en meget stærk, uregelmæssig Fiirkant, med fire Bolværker. Det beherskeer Havnen og Staden, og tilføiede samme under sidste Belering megen Skade. Vicekonge Montaren lod ved Enden af 16de Aarhundrede Grunden til Staden anlægge just paa den Grund, hvor Cortes den 21de April 1519 var landet. Den blev i Aaret 1615 benaadet med Privilegier som en Stad (Cindade). Luftens Usundhed, der i denne sandige, med Moradser opfyldte Egn jevnligen foraarsage Vexelfebre og Vomito pricto, og Vandmangel, ere de Hoved-Onder, Staden især lider af. Alt Drikkevand samles i Cisterner; man kunde dog let ved en Vandledning tillede det fra den nærliggende Flod Bamapa. Under Blokeringen af Vera-Cruz og St. Juan de Ullog havde al Handelen paa Staden trukken sig temporært til Alvarado. Dette Sted har en Kirke og 60 hvide og Mulat-Familier, der for det meste ernærede sig ved Fiskerie.
Aalborgs Stifts Adresseavis, 1826-03-16
Fædrelandet.
Aalborgs Stifts Adresseavis, 1826-03-16
Kjøbenhavn. Ved allerhøieste Resolution af 21de October f. A. har Hs. Majestæt Kongen, paa General-Postdirectionens allerunderdanigste Forestilling, allernaadigst bifaldet, at der fra 1ste April næstkommende maa i Skive, Nyekjøbing og Thisted, mellem hvilke Steder og Viborg, Brevposten, hidtil er besørget for privat Regning, for Postkassens Regning oprettes Kongelige regningsførende Postcontoirer, og Portoen indflyde i bemeldte Kasse mod at afholde de af Befordringen flydende Udgifter. Jfølge heraf er under 21de Februar sidstleden gjennem General=Postdirectionen, emaneret en Placat, som fastsætter en nye Posttaxt til og fra bemeldte 3de Kjøbsteder.
Aalborgs Stifts Adresseavis, 1826-03-16
Det synes nu ret som Laugene i Kjøbenhavn alvorligen paasee Jndgreb i deres Rettigheder. Saaledes har nu ogsaa Brændeviinsbrænderlauget seet sig foranlediget til at sagsøge endeel Værtshuusholdere, som give sig af med Salg af Brændeviin ud af Huset.
Aalborgs Stifts Adresseavis, 1826-03-16
Det danske asiatiske Compagnie udsender til anstundende Foraar Skibet Christianshavn" paa en Expedition til China. Capt. G. G. Stage er valgt til at føre Skibet.
Aalborgs Stifts Adresseavis, 1826-03-16
Blandinger. Jndbererning til Amtet i Thisted fra Sognefogden i Agger over Hoved Kanalens Forandring, siden den 23de Februar d. A.: "Strømmen fra Havet og Liimfjorden, som gik i nordvest, efter Vestervig Kirke, gaaer nu lige i sydost efter Gjettrup Kirke, som er den meest lige Retning ind i Liimfjorden, og den 6te Marts ved Undersøgelsen af Strandtoldbetjent Wagner, befandtes saaledes: Gammeltofts=Kanals Dybde ude ved Havstokken 6 Alen og i Midten af Jordtungen, hvor Landeveien forhen gik, 10 Alen. J Østen mod Liimfjorden 6 Alen; derfra og ligeud i Liimfjorden efter Gjettrup Kirke og til et Punct i Fjorden hvor Vestervig Kirke gjør en lige Linie mod Flægbusken, er 4 Alen; men noget udenfor kuns en halv Alen. Fra denne Grundbanke og lige ud til Dybet i Liimfjorden efter Gjettrup Kirke, er omtrent 600 Alen; og her er det at Liimfjordens rigtige Dyb begynder. Breden over Strømmen, østen for Jordtungen ud i Fjorden, er 50 Alen, og dens hele Længde i Øster og Vester ud til Grunden er 1400 Alen.
Aalborgs Stifts Adresseavis, 1826-03-16
Døde. Hofbogtrykker Boas Brünnich, 58 Aar; M. N. Leydersdorff, 72 Aar; Jsenkræmmer og Speilfabrikant C. Ritter, 73 Aar; Pensionist ved det kgl. Porcellainsfabrik H. J. Lorentzen, 53 Aar; Graver ved Trinitatis Kirke J. Madsen, 74, Aar; J. A. Ringberg; Mad. M. Møllgaard, fød Hornbeck, 33 Aar; Smelter ved den kgl. Mønt, J. Lassen, 72 Aar; Mad. B. M. Kryger, fød Holm, 66 Aar; Juveleer Clausen; Frøken Krogh; Alle i Kjøbenhavn. - Mad. H. Goos, fød Spark, 17 Aar, paa Frederiksborg. - Hendrik Johnsen, 44 Aar, i Ballerup. - Mad. A. Hjorth, 82 Aar, i Røe Præstegaard paa Bornholm. - Amtsprovstinde C. C. Barfoed, fød Guldberg, 47 Aar, i Farøe Præstegaard. - Forhen Gjestgiver A. C. Bang, 77 Aar, i Slagelse. - Mad. C. F. M. Brandt, fød Jessen, 86 Aar, i Tryggelev Præstegaard. - Krydsbetjent L. G. Bøgh, 33 Aar; Mad. M. K. Gaarn, fød Creutzberg, 37 Aar, i Aarhuus. - Jfr. A. A. M. Haack, i Tønningen. - Pensioneret kgl. dansk Generalmajor D. C. L. v. Rieck, 77 Aar, paa Wohltorff. - Jfr. A. A. M. Haack, i Tønningen. - Kjøbmand J.C. Lauw, 80 Aar, i Altona.
Aalborgs Stifts Adresseavis, 1826-03-16
Skibe, ind- og udclarerede ved Aalborg Toldkammer. Den 13de Marts. Jndel., A. Kolding fra Frederikshavn, med Tjære. H. N. Serritzlev fra Flensborg med Brændeviin og Stykgods. A. Petersen fra Kongelv, ballastet. J. Christensen fra Gothenborg med Bræder og Jern. - Udel., J. G. Lukou og Th. Pank til Hull med Been. A. J. Holm og A. K. Krog til Kjøbenhavn med Rug og Uld m.m. A. Peterson til Sverrig, ballastet.
Aalborgs Stifts Adresseavis, 1826-03-16
Den 14de. Jndel., J. C. Thorndahl fra Warberg med nedslagne Tønder og Bræder. P. Hansen fra Flensborg med Brændeviin, Stykgods og Tagsteen. - Udel., J. Christensen, til Kjøbenhavn med Rug. Den 15de. Jndel., N. F. Larsen fra Rudkjøbing med Kartofler, Kløverfrøe og Æbler. S. Larsen fra Frederikshavn med Tjære. - Udel., C. H. Pank til Kjøbenhavn med Rug. L. P. Nisted til Norge med Korn og Fedevare.
Aalborgs Stifts Adresseavis, 1826-03-16
Bekjendtgjørelser. Undertegnede anbefaler sig ved Stikning af Former, Stempler og Ophøied-Arbeide i alle Metaller, Kobberplader til Vexler &c., fiint udarbeidet. Signeter, Dito der indeholde Skrivetøi og Oblater, uden at optage større Plads end de almindelige med Skaft. Tillige forfærdiges Jldpumper til Fyrtøi, en liden Jndretning der af sig selv udslukker et Lys, efter kort eller længere Tid og kan derved forebygge megen Skade; samt alle mathematiske Jnstrumenter, Bestikker, Patent-Passere der indbefatter Passer, Ridsefjer og Blyantknæ i et; Storksnabler, indrettede efter de nye Engelske, og modtages til Reparatur, Octanter og andre Navigations-Redskaber samt fiint StaalarW. Ferslew, beide, m.m.
Aalborgs Stifts Adresseavis, 1826-03-16
Mathematisk Jnstrumentmager og Graveur, boende hos Hr. Farver, Schierven paa Vestergade i Aalborg.
Aalborgs Stifts Adresseavis, 1826-03-16
Vel modent og vel renset rødt Kløverfrøe til 16, 12 og 8 s. Pdt., udsælges i Aastrup Mølle i større og mindre Vægt, samt nogle Tønder Vikker og Vikkehavre. Thorchildsen.
Aalborgs Stifts Adresseavis, 1826-03-16
En Karl som kan forevise gode Skudsmaal for sin Opførsel, kan til Maj næstkommende blive antaget som Møllerkudsk i Ridemands Mølle. Albechs Vandmølle i Saltum Sogn, Hjørring Amt, staaende for Mølleskyld 4 Skpr. 1 Fkr., for faa Aar siden af nye opbygget, (i Møllen er en Meelqværn, et Stampeværk og Plads til en Pilleqværn), er underhaanden at faae tilkjøbs, naar man derom henvender sig til Undertegnede. Møllen kan tiltrædes strax eller til 1ste Maj. Ved Møllen er godt Fiskerie. Albechs Mølle den 14de Marts 1826. Søren Christensen.
Aalborgs Stifts Adresseavis, 1826-03-16
En Bielægger Kakkelovn ønskes tilkjøbs eller Leie. Man behager at melde sig paa Addresse-Contoiret.
Aalborgs Stifts Adresseavis, 1826-03-16
Paa Nørregade og i Bispensgade er 3 a 4 Værelser med øvrige Begemmeligheder at erholde til Leie til Paaske Flyttetid. Addresse-Contoiret anviser.
Aalborgs Stifts Adresseavis, 1826-03-16
Agent Galsters fiine Kastanie-Kartofler sælges a 2 Mk. Skjeppen eller 8 s. Fjerdingkarret, hos Jens Lynggaard, boendes i Hr. Broder Møllers Lejevaaning ved Østeraae.
Aalborgs Stifts Adresseavis, 1826-03-16
Hauge- og Blomsterfrøe m. m. faaes tilkjøbs hos Gartner Boss, boende uden Østerport i Aalborg.
Aalborgs Stifts Adresseavis, 1826-03-16
Formedelst indtrufne Omstændigheder bliver den til Fredagen den 17de Marts næstkommende berammede 3die Auction over nogle Parceller af Boller Hovedgaardstaxt, udsat indtil Mandagen den 17de April d. A. Kl. 10 Formiddag. Bye- og Herredsfoged-Contoiret i Sæbye, den 4de Marts 1826. Hassing.
Aalborgs Stifts Adresseavis, 1826-03-16
Proclama. J Følge Proclama, der bliver læst ved vedkommende Retter, indkaldes herved, med 12 Ugers Varsel, Alle og Enhver, som formene sig at have Noget tilgode i afgangne Proprietair Peter Severin Møllers, til Hvidstedgaard, og efterlevende Enkes fælleds Boe, at anmelde og beviisliggjøre deres Fordringer inden fornævnte Tids Forløb for undertegnede Skifteforvalter. Bye- og Herredsfoged-Contoiret i Sæbye, den 22de Februar 1826. Hassing.
Aalborgs Stifts Adresseavis, 1826-03-16
Credi- og Debitorerne i Hans Sørensens i Møgelmose, i Dronninglunds Sogn, og afdøde Hustrue Kirsten, Nielsdatters fælleds Boe, indkaldes herved med 12 Ugers Varsel, de Første for at anmelde og beviisliggjøre deres Fordringer, og de Sidste for at betale deres Gjeld til undertegnede Skifteforvalter. Bye- og Herredsfoged-Contoiret i Sæbye, den 22de Februar 1826. Hassing.
Aalborgs Stifts Adresseavis, 1826-03-16
J Følge Proclama der bliver læst ved vedkommende Retter, indkaldes herved med 12 Ugers Varsel alle og enhver som formene sig at have noget tilgode efter den her i Byen afdøde Enkemadamme Kirstine Birgitte Nicolas født Krogh, at anmelde og beviisliggjøre deres Fordringer inden fornævnte Tids Forløb, for mig som Skifteforvalter i Boet. Bye- og Herredsfoged Contoiret i Sæbye, den 4de Marts 1826. Hassing.
Aalborgs Stifts Adresseavis, 1826-03-16
Creditorerne i Boet efter afdøde Skipper Christen Lassen Holm i Løgstøer, indkaldes herved, med 6 og 12 Ugers Varsel, for at anmelde og bevise deres Fordringer, for Undertegnede Skifteforvalter. Løgstøer den 1ste Marts 1826. J. Scharling.
Aalborgs Stifts Adresseavis, 1826-03-16
Jfølge Proclama, der bliver læst ved vedkommende Retter, indkaldes herved med 12 Ugers Varsel alle og enhver, som formene sig at have noget tilgode efter den her i Byen afdøde Enkemadame Kirstine Birgitte Nicolas, født Krogh, at anmelde og beviisliggjøre deres Fordringer inden fornævnte Tids forløb, for mig som Skifteforvalter i Boet. Bye- og Herredsfoged-Contoiret i Sæbye, den 4de Marts 1826. Hassing.
Aalborgs Stifts Adresseavis, 1826-03-16
Auctioner. Mandagen den 20de Marts næstkommende, om Formiddagen Kl. 10, bortsælges ved offentlig Auction en Deel, afgangne Madame Nicolas Boe tilhørende, Løsøre, bestaaende af Borde, Stole, Dragkister, Sengesteder, Sengeklæder, Dækketøj, med mere, hvortil Liebhabere indbydes. Auctionen afholdes i Stervboestedet i Sæbye. Bye- og Herredsfoged-Contoiret i Sæbye, den 4de Marts 1826. Hassing.
Aalborgs Stifts Adresseavis, 1826-03-16
Saasnart Auctionen over Gaarden Wanggaard er tilendebragt Onsdagen den 22de denne Maaned, bliver samme Dag bortsolgt af det ej ved forrige Auction solgte Løsøre, saameget som da sælges kan, hvoriblandt en rødstjernet Hest 11 Aar, en god 2 Aars Mærplag, 4 Køer, endeel Sengeklæder, Kjøkken og Bryggertøj, samt 2 Bielæggere. Derpaa fortsættes Auctionen sammesteds Onsdagen den paafølgende 29de Marts Kl. 10 Formiddag over det Usolgte, og bortsælges da endvidere afdøde Madame Schierups Efterladenskaber, bestaaende af noget Guld, circa 200 Lod Sølv, et 8dags Stueuhr, et godt Fortopiano i Mahogni Kasse, et Ege Chatol med Skab, 1 Dragkiste, 1 Komode, 1 god Kuffert, meget gode Sengeklæder, Sengesteder med Gardiner, Damaskes og Dreiels Dækketøi, nogle Stkr. Lærreder og hjemmegjorte Tøjer, endeel gode Gangklæder og Linned, Kjøkken og Bryggertøj, hvoriblandt endeel Kobber og en Kobber Grubekjedel m. m. Hjøring, den 11te Marts 1826. S. Poulsen.
Aalborgs Stifts Adresseavis, 1826-03-16
Mandagen den 3die April næstkommende og følgende Dag, bliver efter Begjering af Capitain Hann F. Ween og hans Commissionærer, afholdt offentlig Auction i Woersaae, over endeel af det i December Maaned f. A. der indstrandede Kufskib Morgenstaars Ladning, nemlig: circa 5000 Tdr. Rigaer Sæde=Hørfrøe i Tønder, aldeles uhavereret. 73 Stkr. Pommerske Bielker fra 16 til 36 Fod lange og 12 a 13 Tommer i Qvadrat. circa 50 Stkr. smaae Spar=Træer, 30 Fod lange, 4 Tommer i Diameter. 50 Stkr. Brædder fra 26 til 30 Fod lange, 10 Tommer brede og 1 Tomme tykke. 250 Stkr. Seildugs Sække. samt over Skibets Takkelage og Jnventarium, bestaaende af 2 Ankere med Touge, Seil, Tougværk, staaende og løbende Redskaber m. m. Conditionerne, hvoriblandt at bekjendte vederhæftige Kjøbere gives 4 Ugers Credit, hvorimod Ubekjendtes eller Uvederhæftiges Bud, ei antages uden mod contant Betaling eller saadan Selvskyldnercaution som af Jndcassator ansees tilstrækkelig, erfares iøvrigt ved Auctionen, der begyndes hver Dags Formiddag Kl. 9. Hvilket herved til Lysthavendes Efterretning bekjendtgjøres. Bye- og Herredsfoged-Contoiret i Sæbye, den 11te Marts 1826. Hassing.
Aalborgs Stifts Adresseavis, 1826-03-18
Sverrig og Norge. Atter har en uformuende Svensk Mand, ved Arv efter en udenlands død Slægtning, uformodet seet sin Stilling, forandret. J sidstleden Januar Maaned ankom en Skrivelse til Magistraten i Thorshalla, hvorved Samme underrettedes om, at Handelshuset Welton & Comp. i Boston var overdraget at skaffe sig Oplysning om en Person ved Navn Carl Adam Malmstrøm, hvilken skulde være fød i Thorshalla, og for ham kundgjøre, at Coffardi-Capitain Jonas Malmstrøm, som 1790 forlod sin Hjemstavn og nu ved Døden var afgaaen, havde til dette sit Sødskendebarn testamenteret en Summa, hvilken i Svensk Banco, efter nuværende Cours udgjør 57222 Rdr. 10 s. 8 Rundstykker Banco, og hvilken hos bemeldte Handelshuus var deponeret til hans Disposition. Den lykkelige Arving lever, og ankom for nogle Dage siden til Stockholm, forsynet med alle de Documenter, som sætte ham istand til at modtage den ham tilfaldne Arv.
Aalborgs Stifts Adresseavis, 1826-03-18
Ved naadigst Resolution af 4de d. M. er blevet bestemt, at en grundmuret Toldbod skal for offentlig Regning opføres i Tønsberg, hvor man hidtil har savnet et saadant Locale.
Aalborgs Stifts Adresseavis, 1826-03-18
Brasilien. Den nuværende Keiser Dom Pedrol. er 27 Aar gammel, af blomstrende Sundhed og overordentlig Muskelkraft. Han er altid oplagt til Arbeide og lever meget simpelt. Alt maa gaae hurtigt. Den forrige Seendrægtighed i alle Bureaus er ganske forsvunden. Keiseren er en god Latiner og vel bevandret i klassiske Værker. Af fremmede Sprog, kjender han ellers kun det Franske. Han er en god Musiker, og Kapellet spiller ofte hans Kompositioner. Han el skeer Retfærdighed, og Enhver har Ret til direkte at klage hos ham over Embedsmænd og Ministere. Ved forekommende Tilfælde af denne Art har Hans Majestæt indført en ganske ny Skik, ved den Audients, som ved denne Lejlighed tildeles Klageren, maa den Minister, hvis Departement Sagen angaaer, ligeledes være tilstede og debattere den med samme Klager, og derpaa afgjør Keiseren hvo der har Ret. Keiseren er ikke høi, hans Vext er kun 65 1/2 Tommer. Paa hans Ansigt sees Spor af de naturlige Kopper. Om de Tyske Udvandrede i Brasilien skrives fra Rio de Janeiro, den 24de November 1825 følgende: Den 20de Dennes om Eftermiddagen ankom det Danske Skib Georg, Frederik hertil fra Altona med henved 500 Tyskere, af hvilke nogle bestemte sig for Agerdyrkningen, andre for Militærtjenesten. Næppe havde Jnspektøren for den fremmede Kolonisation i denne Provinds, MonsenhorMiranda, erfaret Skibets Ankomst, saa begav han sig ombord, for at indhente de fornødne Erkyndigelser. Den 21de om Morgenen fandt Udskibningen Sted, ifølge Hs. Keiserlige Majestæts befaling. De, som vare bestemte for Militærtjenesten, bleve satte i Land ved Marie=Arsenalet, men Landfolkene ved Bahia Ronde, hvor Bopæl og Underholdning indtil videre blev dem anviist. Kl. 10 om Morgenen begav Hs. Majestæt Keiseren sig til Arsenalet, hvor Alle vare opstillede, og hvor Høistsamme blev modtagen med de lydeligste Udtryk af Glæde, som han nedlod sig til at besvare med den ham egne Huldsalighed, hvormed han indtager ikke allene alle de Jndfødtes Hjerter, men endog alle Fremmedes. Efterat Hs. Majestæt havde anstillet Undersøgelser, fordrede Transportens Chef af sine hidtil Undergivne Troskabseed til Keiseren og den Keiserlige Familie, hvilken Eed strax blev aflagt, og endte med et levende Vivat. Herpaa holdt Kolonisations-Jnspektøren, ved sin Tolk følgende Tale til de Tyske: "Jeg overgive Eder paa Hs. Majestæts Ordre til Militærkommandoen, i den faste Overbeviisning, at J troligen ville opfylde det, J skylde en Monark, der befinder sig i Spidsen for en ædelmodig og gjæstfri Nation. Samme Jver, samme Troskab, samme Lydighed, som J under Krigene af 1813, 1814 og 1815 have beviist eders Fyrster, venter man og saa af Eder i Eders nye Fædreneland; uden disse tre Egenskaber er Soldaten sit Navn uværdig. Fra min Side forsikrer jeg Eder, at J i mig stedse skulle finde en Talsmand, hos Hs. Majestæt, og at Høistsamme aldrig vil undlade med en Faders Godhed at bønhøre sine ny Undersaatters, retfærdige Ønsker. Naar J ere gjennemtrængte af samme Følelser, som de, der besjæle mig, saa raaber med mig: Leve vor ophøiede Keiser Dom Pedro L.!" Tyskerne gjorde dette, og bragte til Slutning Jnspektøren et lydeligt Vivat.
Aalborgs Stifts Adresseavis, 1826-03-18
Blandinger. Fra Batavia meldes, at Hollænderne atter have tilkæmpet sig vigtige Fordeele over de Jndfødte.
Aalborgs Stifts Adresseavis, 1826-03-18
Handelshuset G. C. Pauli i Hamborg er falleret med circa 300000 Mk. B.